

**REPUBLIKA HRVATSKA**

**GRAD ZAGREB**

**GRADSKI URED ZA PROSTORNO UREĐENJE,**

**IZGRADNJU GRADA, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel za komunalno redarstvo**

**Zagreb, Sigetje 2**

Klasa: UP/I-363-04/20-16/39

ur.broj: 251-13-81-3/017-20-5

Zagreb, 4.6.2020.

Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 4846/3 k.o. Gornji Stenjevec, u Zagrebu, Kostenjak 34, nepoznatog vlasnika, temeljem članka 34. stavka 3. Zakona o općem upravnom postupku (Narodne novine broj: 47/09), po službenoj dužnosti, donosi

Z A K L J U Č A K

1. Nepoznatom vlasniku određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će nepoznatog vlasnika u postupku uklanjanja ruševine zgrade na k.č.br. 4846/3 k.o. Gornji Stenjevec, u Zagrebu, Kostenjak 34, dok se vlasnik ili osoba ovlaštena za njegovo zastupanje ne pojavi u postupku, odnosno ako vlasnik u pisanom obliku odredi osobu ovlaštenu za zastupanje.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 5.5.2020. godine, u 14,05 sati, utvrdio je da se na k.č.br. 4846/3 k.o. Gornji Stenjevec, u Zagrebu, Kostenjak 34, nalazi ruševina zgrade, prizemlje i jedna etaža, površine cca 60 m2, oštećenih zidova izgrađenih od cigle, oštećenog pokrova i krovne konstrukcije.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 100835, k.o. Gornji Stenjevec, utvrđeno je da je vlasnik zemljišta na kome se zgrada nalazi GRAD ZAGREB.

Uvidom u Presudu Općinskog građanskog suda u Zagrebu, Poslovni broj: 22 P-3439/17-15 od 23.11.2018. godine, utvrđeno je da je tužiteljica Suzana Oštarčević iz Zagreba, Kostanjek 34, dosjelošću stekla vlasništvo nekretnine i to z.k.č.br. 1486/1 k.o. Gornji Stenjevec, upisane u z.k. uložak br. 100835, k.o. Gornji Stenjevec.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Dana 7.5.2020. godine, sastavljen je zapisnik sa Svenom Kuševićem, Zagreb, Kostanjek 34A, koji je na zapisnik izjavio da je zgrada bila stambene namjene i da se ne koristi više od pet godina sukladno namjeni.

Dana 28.5.2020. godine, sastavljen je zapisnik sa Željkom Matijašecom, Zagreb, Dragojle Jarnević 1, punomoćnikom GRADA ZAGREBA, Trg Stjepana Radića 1, Zagreb, koji je na zapisnik izjavio da se za predmetnu nekretninu vodi parnični spor P-3439/17 radi utvrđenja prava vlasništva između tužiteljice Suzane Oštarčević iz Zagreba, Kostanjek 34 i tuženika Grada Zagreba koji još uvijek nije pravomoćno okončan. Da je prvostupanjska presuda od 23. studenog 2018., kojom je utvrđeno da je vlasnica predmetne nekretnine Suzana Oštarčević, drugostupanjskom presudom Županijskog suda ukinuta te je cijeli postupak vraćen na ponovno suđenje. Da kao dokaz tome prilaže presliku presude P-3439/17-15 od 23.11.2018., presliku e-predmet Ministarstva pravosuđa za predmete P-3439/2017 i Gž-259/2019. Da nekretnina katastarske oznake 4846/3 k.o. Gornji Stenjevec odgovara zemljišnoknjižnoj z.k.č. 1486/14 k.o. Gornji Stenjevec te je u katastru trenutno u posjedovnom listu upisana Suzana Oštarčević. Da kao dokaz tome prilaže presliku identifikacije čestice. Da je nekretnina (objekt) već godinama u ruševnom stanju koje stanje se još očito pogoršalo nakon potresa u Zagrebu (ima crvenu oznaku) te je očigledno opasna po okolinu i ljude pa predlaže da upravno tijelo naloži njezino uklanjanje za sada nepoznatoj osobi (nepoznatoj odnosno neutvrđenoj osobi-vlasniku do okončanja predmetnog spora o pravu vlasništva) te da isto rješenje izvrši sukladno propisima kako ne bi došlo do veće štete ili opasnosti za život i zdravlje ljudi oko nje.

Dana 29.5.2020. godine, sastavljen je zapisnik sa Suzanom Oštarić, Zagreb, Kostanjek 24, koja je na zapisnik izjavila da uredno živi na toj adresi, da plaća režije, da ima prijavu prebivališta na toj adresi, i da se ne slaže da se zgrada sruši.

Dana 1.6.2020. godine, Sven Kušević, Zagreb, Kostanjek 34A, dostavio je u spis potpisanu izjavu Roberta Kuševića, Zagreb, Kostanjek 34A, Svena Kuševića, Zagreb, Kostanjek 34A, Josipa Kuševića, Zagreb, Kostanjek 34A, Tomislava Vlašića, Zagreb, Kostanjek 32E, Marie Vlašića Zagreb, Kostanjek 32E, Ivana Vlašića, Zagreb, Kostanjek 32G, Jasne Vlašić, Zagreb, Kostanjek 32E, Maria Buvinića, Zagreb, Kostanjek 34/2, Šimuna Buvinića, Zagreb, Čileanska 10, Andjele Buvinić, Zagreb, Čileanska 10, Melite Buvinić, Zagreb, Kostanjek 34/2, Anamarie Buvinić, Zagreb, Kostanjek 34/2, Ive Buvinić, Zagreb, Kostanjek 34/2 i Alena Buvinića, Zagreb, Kostanjek 34/2, u kojoj se navodi da svojim potpisom potvrđuju da na adresi Kostanjek 34, ne živi nitko zadnjih 10-tak godina, da je objekt u ruševnom stanju duže od 10 godina, te da predstavlja opasnost za sve oko sebe i potrebno ga je ukloniti.

Dana 3.6.2020. godine sastavljen je zapisnik sa odvjetnicom Almasom Filipović koja je na zapisnik izjavila da je suglasna da je se odredi za privremenog zastupnika nepoznatom vlasniku zemljišta na k.č.br. 4846/3 k.o. Gornji Stenjevec, u Zagrebu, Kostenjak 34.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavak 3. Zakona o općem upravnom postupku („Narodne novine“, broj: 47/09 ), propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

Odredbom članka 162. Zakona o općem upravnom postupku propisano je da svjedoci, vještaci, prevoditelji, tumači i privremeni zastupnici imaju pravo na nagradu, odnosno naknadu stvarnih troškova nastalih u vezi s postupkom. Da je službena osoba dužna osobe koje imaju pravo na naknadu troškova na to upozoriti. Da se o iznosu nagrade, odnosno naknade troškova odlučuje rješenjem, u skladu s propisima, a ako takvih nema, prema stvarno nastalim i dokumentiranim troškovima. Da su vještaci, prevoditelji i tumači dužni podnijeti zahtjev za naknadu troškova odnosno nagradu ili naknadu u roku od 30 dana od dana poduzimanja tražene radnje, s priloženim troškovnikom. Kad zahtjev nije podnesen u propisanom roku ili nije dokumentiran, a službena je osoba upozorila podnositelja zahtjeva na posljedice tog propuštanja, podnositelj zahtjeva gubi to pravo.

S obzirom da ne može utvrditi vlasnik zemljišta na kome se nalazi ruševina zgrade, a radi se o ruševini zgrade koju je potrebno hitno ukloniti, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. GRAD ZAGREB, Trg Stjepana Radića 1, Zagreb

3. Suzana Oštarić, Zagreb, Kostanjek 242,

4. na oglasnu ploču,

5. u spis.